บอร์ดธปท.เผยผลบริหารทุนสำรองปีงบ52ค่อนข้างดี
คณะกรรมการธปท.เผยผลดำเนินงานบริหารเงินทุนสำรอง-ดูแลอัตราแลกเปลี่ยนค่าเงินงบประมาณปี2552ค่อนข้างดี
25 มี.ค. 2553

คณะกรรมการธปท.เผยผลดำเนินงานบริหารเงินทุนสำรอง-ดูแลอัตราแลกเปลี่ยนค่าเงินงบประมาณปี2552ค่อนข้างดี
นางพรทิพย์ จาระ คณะกรรมการธนาคารแห่งประเทศไทย (บอร์ดธปท.) เปิดเผยว่า ที่ประชุมบอร์ดธปท. ได้รายงานผลการดำเนินงาน การบริหารเงินทุนสำรอง และการดูแลอัตราแลกเปลี่ยนค่าเงินบาทในงบประมาณประจำปี 2552 แก่ที่ประชุมเพื่อรับทราบโดยในปีนี้ผลการดำเนินงาน ค่อนข้างออกมาในทางที่ดี 
อย่างไรก็ตามในรายละเอียดการใช้เงินเพื่อดูแลค่าเงินบาทรวมถึงรายละเอียดต่างๆจะมีการแถลงรายละเอียดอีกครั้งในช่วงบ่ายวันนี้
นางพรทิพย์กล่าวว่าการประชุมในวันนี้ไม่ได้มีการปรึกษาถึงการนำเงินทุนสำรองระหว่างประเทศไปใช้ในการทำประโยชน์ให้แก่เศรษฐกิจแต่อย่างใดเพราะการนำเงินทุนสำรองไปใช้ทำไม่ได้เพราะขัดกฎหมาย
อย่างไรก็ตาม ขณะนี้ยังไม่มีบอร์ดธปท. คนใดลาออก เพื่อไปลงสมัครชิงตำแหน่งผู้ว่าธปท. คนใหม่ แทนนางธาริษา วัฒนเกษ ผู้ว่าธปท. ที่จะหมดวาระลงในเดือนต.ค.แต่อย่างใด ส่วนความคืบหน้าในการแต่งตั้งคณะกรรมการสรรหาผู้ว่าธปท.คนใหม่ เป็นไปตามการดำเนินการของรมว.คลัง